അവസാന പന്ത് വരെ ആകാംക്ഷ നിറച്ച മല്സരത്തില് കൊല്ക്കത്തയ്ക്ക് ജയം ഐപിഎല്ലില് ഇന്ന് നടന്ന മല്സരത്തില് ഡല്ഹിയെ തോല്പ്പിച്ച് കൊല്ക്കത്ത ഐപിഎല് ഫൈനലില് പ്രവേശിച്ചു.ഡല്ഹിക്കെതിരെ മൂന്ന് വിക്കറ്റിനാണ് അവര് വിജയം സ്വന്തമാക്കിയത്.136 റണ്സ് വിജയലക്ഷ്യം പിന്തുടര്ന്ന കെകെആര് ഓപ്പണര്മാര് എല്ലാ മികവും പുറത്തെടുത്തതോടെ ഡല്ഹി ക്യാപിറ്റല്സിന്റെ ബൗളിംഗ് ആക്രമണത്തെ കീഴടക്കി. വെങ്കിടേഷ് അയ്യരും ശുബ്മാന് ഗില്ലും ചേര്ന്ന് വെറും 12.2 ഓവറില് 96 റണ്സ് ഓപ്പണിംഗ് കൂട്ടുകെട്ടുണ്ടാക്കി. ഈ മത്സരത്തില് അയ്യര് അദ്ദേഹത്തിന്റെ മികച്ച പ്രകടനമാണ് നടത്തിയത്. 41 പന്തില് 55 റണ്സ് നേടി. അയ്യരുടെ പുറത്താക്കലിന് ശേഷം , നിതീഷ് റാണ വന്നു, ഗില്ലിനൊപ്പം 27 റണ്സ് കൂട്ടിച്ചേര്ത്തു. പക്ഷേ, കെകെആറിന് വിജയത്തിന് 13 റണ്സ് മാത്രം ശേഷിക്കെ, റാണ പുറത്തായി. പിന്നീട് വിക്കറ്റുകള് ഓരോന്നായി വീഴാന് തുടങ്ങി. ഇതോടെ 1232 എന്ന നിലയില് നിന്ന് കൊല്ക്കത്ത 130ന് ഏഴ് എന്ന നിലയിലേക്ക് കൂപ്പുകുത്തി. അവസാന ഓവറില് ലക്ഷ്യം ഏഴ് റണ്സായി ഈ ഓവറില് ആദ്യ മൂന്ന് പന്തില് ഒരു റണ്സ് നേടിയ ശേഷം കൊല്ക്കത്തയ്ക്ക് ഷാക്കിബിനെയും, സുനില് നരൈനെയും അടുത്തടുത്ത പന്തില് നഷ്ടമായി. എന്നാല് അടുത്ത പന്തില് സിക്സര് നേടി രാഹുല് ത്രിപാഠി ടീമിനെ വിജയിപ്പിച്ചു.The post അവസാന പന്ത് വരെ ആകാംക്ഷ നിറച്ച മല്സരത്തില് കൊല്ക്കത്തയ്ക്ക് ജയം first appeared on MalayalamExpressOnline.